62022CO0478_INF
Διάταξη του Αντιπροέδρου του Δικαστηρίου της 22ας Ιουλίου 2022 –Telefónica de España κατά Επιτροπής
[Υπόθεση C‑478/22 P(R)-R]
«Ασφαλιστικά μέτρα – Άρθρα 278 και 279 ΣΛΕΕ – Αίτηση αναιρέσεως – Αίτηση αναστολής εκτελέσεως και λήψης άλλων προσωρινών μέτρων – Δημόσιες συμβάσεις – Άρθρο 160, παράγραφος 7, του Κανονισμού Διαδικασίας του Δικαστηρίου»
Ασφαλιστικά μέτρα – Αναστολή εκτελέσεως – Προϋποθέσεις χορηγήσεως – Επείγον – Εκτίμηση στο πλαίσιο διαφορών από διαδικασίες για τη σύναψη δημοσίων συμβάσεων – Σοβαρή ζημία – Επαρκής χαρακτήρας όταν το fumus boni juris είναι ιδιαιτέρως σοβαρό λόγω πρόδηλης και σοβαρής παρανομίας – Προϋπόθεση – Κατάθεση αιτήσεως ασφαλιστικών μέτρων εντός της περιόδου αναμονής πριν από τη σύναψη της συμβάσεως με τον ανάδοχο
(Άρθρο 278 ΣΛΕΕ· Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 47· κανονισμός 2018/1046 του Ευρωπαϊκού Κοινοβουλίου και του Συμβουλίου, άρθρο 175 § 3)
(βλ. σκέψεις 12, 13)
Διατακτικό
Ο Αντιπρόεδρος του Δικαστηρίου διατάσσει:
1)
Η Ευρωπαϊκή Επιτροπή υποχρεούται να μην υπογράψει σύμβαση για το αντικείμενο του διαγωνισμού DIGIT/A 3/PR/2019/010 με τίτλο «Διευρωπαϊκές Υπηρεσίες Τηλεματικής μεταξύ Διοικήσεων (TESTA)» μέχρι την έκδοση της διάταξης που θα εκδοθεί το νωρίτερο μεταξύ της διάταξης για την περάτωση της παρούσας διαδικασίας ασφαλιστικών μέτρων και της διάταξης που θα αποφανθεί επί της αιτήσεως αναιρέσεως στην υπόθεση C‑478/22 P(R).
2)
Επιφυλάσσεται ως προς τα δικαστικά έξοδα.